Az ideiglenesen félbemaradt építést többször tervezték folytatni. 2002-ben a tornász világbajnokságot tervezték itt megrendezni (végül Debrecenben lett megrendezve), majd a 2006-os úszó-Európa-bajnokságot, 2008-ban pedig konferenciaközponttá alakították volna. Több film – München, , Boszorkányvadászat – stúdiómunkáihoz is felhasználták az épületet. Sorsát a második Orbán-kormány is megpróbálta rendezni, a kormányzati elhatározásokat jogszabályokban kötötték ki: "a budapesti Tüskecsarnok beruházási programmal összefüggő közigazgatási hatósági ügyek kiemelt jelentőségű üggyé nyilvánításáról és az eljáró hatóságok kijelöléséről szóló 32/2012. (III. 7.) Kormányrendelet", valamint "a Tüskecsarnok projekt befejezéséről szóló 1108/2012. (IV. 11.) Kormányhatározat" igyekezett rendezni.